Nanotehnologijom do poboljšanja zdravlja
Znanstvenici kažu da bi nanotehnologija – koja uključuje neke od najsićušnijih stvari na svijetu – mogla donijeti ogromne promjene zeml
Pod terminom 'nanotehnologija' podrazumijeva se manipuliranje materijalima u nanometarskim razmjerima. Koliko je to majušno? Jedan nanometar je milijarditi dio metra – dakle, nešto dužine deset atoma naredanih jedan uz drugoga. To je teško predočiti, tako da znanstvenik Andrew Maynard koristi analogiju ... koja je shvatljiva ukoliko, za početak, zamislite dijete veličine Mjeseca. Andrew Maynard je glavni znanstvenik Projekta nastajućih nanotehnologija, dijela Centra Woodrow Wilson, u Washingtonu. Na ovotjednom simpoziju, on je kazao da znanstvenici već koriste nanotehnologiju za izradu proizvoda poput kozmetike i odjeće koja je otporna na mrljanje. No, možda najviše obećava primjena nanotehnologije na polju zdravstva. U supsaharskoj Africi, malarija svake godine izaziva smrt milijuna djece mlađe od pet godina. Velik dio problema s malarijom predstavlja ispravno postavljanje dijagnoze. Često se lijekovi protiv malarije daju bez ispravne dijagnoze, ljudima koji niti ne boluju od malarije. To nije samo bespotrebno trošenje lijekova, nego i pridonosi stvaranju rezistencije na lijekove. Peter Singer, sa Sveučilišta Toronto, kaže da bi jedna nanotehnologija, nazvana kvantne točkice, mogla mnogo lakše ispravno dijagnosticirati malariju, umjesto da se, tradicionalnim načinom, pacijentova krv analizira pod mikroskopom. Uz bolju dijagnostiku, nanotehnologija bi mogla pomoći i u terapiji bolesti. Primjerice, kako ističe Piotr Grodzinski, iz Američkog nacionalnog instituta za rak, nanotehnologija bi postojeće lijekove mogla učiniti djelotvornijima. Napredak u nanotehnologiji ponajviše dolazi iz laboratorija u visoko razvijenim zemljama. No, i znanstvenici u nekim zemljama u uzrastu – primjerice, Kini, Indiji i Brazilu – uključeni su u takva istraživanja. Međutim, kako upozorava Jeff Spieler, iz Američke agencije za međunarodni razvoj, još uvijek predstoji velik korak da te inovacije dođu do nekih od najsiromašnijih naroda u svijetu. Sami eksperti za nanotehnologiju, premda naglašavaju potencijalne koristi od ove nove tehnologije, priznaju da rad s tim novim nano materijalima uključuje izvjesne rizike. Andrew Maynard priznaje da postoje izvjesne nesigurnosti. Među onima koji su u izvjesnoj opasnosti su radnici uključeni u proizvodnju novih nano-materijala, kao i potrošači, poput onih koji bi uzimali lijekove temeljene na nanotehnologiji.